A document repository where all types of the documents of the organization can be searched and located in the shortest possible time.
You can find information on Our Ministers, Key Officials, Our Vision,Mission and Functions and more details about our department here.
১৯৮৫ চনৰ ১৫ আগষ্ট তাৰিখে সংযুক্ত ভাৰত আৰু অসম চৰকাৰৰ প্ৰতিনিধি আৰু সদৌ অসম ছাত্ৰ সন্থা, গণ সংগ্ৰাম পৰিষদৰ মাজত এখন চুক্তি স্বাক্ষৰিত হয়। যিখনক অসম চুক্তি বুলি অভিহিত কৰা হয়। এই অসম চুক্তিৰ বিভিন্ন দফাসমূহ বাস্তৱ অৰ্থত প্ৰয়োগৰ হকে এটি নতুন বিভাগৰ সূচনা হয় ১৯৮৬ চনত "অসম চুক্তি ৰূপায়ণ বিভাগ" নামেৰে।
এই বিভাগৰ প্ৰধান কাম হল অসম চুক্তিৰ বিভিন্ন দফাসমূহৰ সঠিক প্ৰয়োগৰ প্ৰতি দৃষ্টি ৰখা, যাক ভাৰত চৰকাৰৰ আৰু অসম চৰকাৰৰ দ্বাৰা কতৃত্ব প্ৰদত্ত বিভিন্ন বিভাগ/ সংস্থাৰ দ্বাৰা পৰিচালিত কৰা হয়। এই বিভাগে সদৌ অসম ছাত্ৰ সন্থা আৰু বিভিন্ন বিভাগ/ সংস্থাৰ লগত মিলিত হৈ অসম চুক্তিৰ দফাসমূহৰ ৰূপায়নৰ প্ৰক্ৰিয়াৰ লগত জড়িত। এই বিভাগৰ প্ৰশাসনিক নিয়ন্ত্ৰণৰ অধীনত কোনো সঞ্চালকালয় আৰু অধীনস্থ কাৰ্য্যালয় নাই।এই বিভাগৰ নিজস্ব কোনো বিত্তীয় লক্ষ্য মাত্ৰা নাই কাৰণে বিভাগটোৱে কোনো আঁচনি সম্পাদন নকৰে।
অসম চুক্তিৰ বিভিন্ন দফা ৰূপায়নৰ ক্ষেত্ৰত সংশ্লিষ্ট বিভাগ/ সংস্থাসমূহৰ বিবৃতি।
৫.১ - ১৯৬৬ চনৰ পহিলা জানুৱাৰীক ভিত্তিবৰ্ষ হিচাপে লৈ বিদেশীসকলক চিনাক্ত কৰা আৰু তেওঁলোকক আঁতৰোৱাৰ ব্যৱস্থা কৰা।
৫.২ - ১৯৬৬ চনৰ পহিলা জানুৱাৰীৰ ভিতৰত অসমলৈ অহা আৰু ১৯৬৭ চনত হোৱা গণতান্ত্ৰিক নিৰ্বাচনত ভোটদান কৰাসকলক নিয়মীয়া কৰা।
৫.৩ - ১৯৬৬ চনৰ পহিলা জানুৱাৰীৰ পৰা ১৯৭১ চনৰ ২৪ মাৰ্চৰ ভিতৰত অসমত প্ৰবেশ কৰা প্ৰতিজনকে বৈদেশিক আইনৰ অধীনত চিনাক্ত কৰা (১৯৪৬ চন আৰু কাৰ্যকৰী ১৯৬৮)
৫.৪ - চিনাক্ত কৰা বিদেশী নাগৰিকসকলক নিৰ্বাচনত ভাগ লোৱাৰ পৰা আঁতৰত ৰখা। ১৯৩৯ চনৰ বৈদেশিক আইনৰ অধীনত প্ৰতি জিলাৰ পঞ্জীয়ক বিষয়াৰ কাৰ্যালয়ত নিজৰ নিজৰ নাম পঞ্জীয়ন কৰোৱাৰ ব্যৱস্থা কৰা।
৫.৬ - দহ বছৰৰ এটি সময়সীমা ধাৰ্য কৰি, যিসকলৰ নাম ইতিমধ্যে নাগৰিকৰ তালিকাৰ পৰা কৰ্তন কৰা হৈছে তেওঁলোকক পুনৰ প্ৰতিষ্ঠা কৰা।
৫.৭ - অসমৰ পৰা ইতিপূৰ্বে বিতাৰিত কিন্তু বৰ্তমান অনাধিকাৰ প্ৰৱেশ কৰাসকলক চিনাক্ত কৰি পুনৰ বিতাৰণৰ ব্যৱস্থা কৰা।
৫.৮ - ১৯৭১ চনৰ মাৰ্চৰ ২৫ তাৰিখ তথা তাৰ পাছত অসমলৈ অহা বিদেশী নাগৰিকসকলক চিনাক্ত কৰি তত্কালীনভাৱে কাৰ্যকৰী হোৱাকৈ বহিস্কাৰ কৰা।
৫.৯ - আইন বহিৰ্ভুত প্ৰব্ৰজন আইন,১৯৮৩ৰ ৰূপায়নৰ ক্ষেত্ৰত আছু আৰু এ.এ.জি.এছ.পি.য়ে ব্যক্ত কৰা বিছুমান অসুবিধাৰ ওপৰতো চৰকাৰে দৃষ্টি আৰোপ কৰে।
৬ - সাংবিধানিক, আইনী আৰু প্ৰশাসনিক ক্ষেত্ৰত সুৰক্ষা, অসমৰ আপুৰুগীয়া সম্পদৰাজি সাহিত্য, সংস্কৃতি তথা ভাষিক সুৰক্ষা, সংৰক্ষণ আৰু প্ৰচাৰ কৰা।
৭ - এই সুযোগতে অৰ্থনৈতিক ক্ষেত্ৰত সৰ্বতো প্ৰকাৰৰ উন্নতি সাধনৰো চৰকাৰে পোষকতা গ্ৰহণ কৰে যাতে নাগৰিকৰ জীৱন ধাৰণৰ মান উন্নত হয়। ইয়াৰ উপৰিও ৰাষ্ঠ্ৰীয় প্ৰতিষ্ঠানৰ প্ৰতিষ্ঠাৰ জৰিয়তে শিক্ষা আৰু বিজ্ঞান আৰু প্ৰযুক্তিবিদ্যাৰ ক্ষেত্ৰত বিশেষ গুৰুত্ব আৰোপ কৰা হৈছে।
৮.১ - ভৱিষ্যতে নাগৰিকৰ প্ৰমাণ-পত্ৰ প্ৰদান কেৱল কেন্দ্ৰীয় চৰকাৰৰ কৰ্তৃপক্ষৰ ওচৰতহে দায়িত্বহে থাকিব।
৮.২ - আছু তথা এ.এ.জি.এছ.পি.ৰ বিশেষ দাবীৰ প্ৰতি সঁহাৰি জনাই ভাৰতীয় নাগৰিকৰ প্ৰমাণ-পত্ৰ প্ৰদানৰ অনিয়ম প্ৰকাশৰ বিষয়টো বিবেচনা কৰা হব।
৯. সকলো ধৰণৰ বৈদেশিক অনুপ্ৰবেশ নিয়ন্ত্ৰণৰ হকে বিশেষ সীমা সুৰক্ষাৰ ব্যৱস্থা। কাঁইটীয়া তাঁৰৰ বেৰ সীমাসমূহত দিয়া হয়। মাটি আৰু পানী উভয়তে সুৰক্ষা বাহিনীৰ কটকটীয়া নিৰীক্ষণৰ ব্যৱস্থা। সুৰক্ষা দিশতো অধিক সবল কৰিবলৈ সীমাসমূহত নিৰীক্ষণ চকীৰ ব্যৱস্থা কৰা।
৯.২ ইতিমধ্যে উল্লেখ কৰা বিভিন্ন সুৰক্ষামূলক ব্যৱস্থাসমূহৰ উপৰিও আৰু সুৰক্ষাৰ প্ৰতি লক্ষ্য ৰাখি আন্তঃৰাষ্ট্ৰীয় সীমাত এক ৰাস্তা নিৰ্মাণ কৰা হব যাতে সুৰক্ষা বাহিনীক পহৰাদাৰী কৰাত সুবিধা প্ৰদান কৰা হয়। যতদূৰ সম্ভৱ সীমা আৰু ৰাস্তাৰ মাজৰ ভূমি মানুহ বসবাস কৰাৰ পৰা মুক্ত ৰাখিব লাগে। আন্তঃৰাষ্ট্ৰীয় সীমাৰ লগতে নদীৰ পহৰাদাৰীকো তীব্ৰতৰ কৰা হব। আন্তঃৰাষ্ট্ৰীয় সীমা পাৰ হোৱা বা অনুপ্ৰৱেশকাৰীক প্ৰতিৰোধ কৰাৰ কাৰণেকাৰ্য্যকৰী ব্যৱস্থা গ্ৰহণ কৰা হব।
১০. চৰকাৰী ভূমিসমূহ বেদখলমুক্ত কৰিবলৈ আইনী ব্যৱস্থা গ্ৰহণ কৰা। জনজাতি অধ্যুষিত অঞ্চলসমূহ আইনী বৱস্থাৰে বেদখলমুক্ত কৰা।
১২. নিয়মীয়াকৈ জন্ম-মৃত্যুৰ পঞ্জীয়নৰ ব্যৱস্থা কৰা।
ক) সহানুভূতিৰে সৈতে সমীক্ষা কৰিব লাগে আৰু আন্দোলনৰ সন্দৰ্ভত কৰ্মচাৰীসকলৰ ওপৰত অনুশাসনমূলক ব্যৱস্হাৰ গোচৰৰ প্ৰত্যাহাৰ কৰা আৰু কোনো যাতে ইয়াৰ বলি হবলগীয়া নহয় তাৰ বাবে বিবেচনামূলক মনোভাৱ পোষণ কৰা।
খ) চুক্তিৰ সময়ত মৃত্যুবৰণ কৰাসকলৰ বাবে আঁচনিৰ অধীনত পূৰ্ব- অনুগ্ৰহ অনুদানৰ ব্যৱস্থা কৰা।
গ) আৱদ্ধকৰণৰ ক্ষেত্ৰতো পুনৰ পৰ্যবেক্ষণৰ ব্যৱস্থা, লগতে জঘন্য অপৰাধত অভিযুক্তসকলক বাদ দি আন্দোলনৰ সন্দৰ্ভত অপৰাধীক অপৰাধৰ আৰোপি ব্যক্তিৰ ক্ষেত্ৰত গোচৰ ৰুজু কৰা।
